Ek het hierdie deel verander om bietjie meer spesifiek te wees want ek stel nie belang in iemand wat nie vertrouenswaardig is nie. Ek is eerlik en opreg en baie lojaal. Ek hou van bak en brou in die kombuis en hou daarvan om vir iemand anders goed te wees. Ek is n baie reguit mens. Ek hou nie van grys areas nie. Ek is ietwat van n perfeksionis en higiene en netheid is baie belangrik.
Ek is 'n maklike mens om mee oor die weg te kom. My motto in die lewe is leef en laat leef. Ek bemoei my nie met ander mense se sake nie. Andersins hou ek daarvan om uit te eet, koffie gaan drink. So nou en dan gaan fliek. Ek hou ook baie van dans maar het dit baie lank laas gedoen.
Die belangrikste vir my is integriteit. As jy dit nie het nie, is jy nie die een vir my nie. Ek se altyd as iets nie reg klink nie, dan is dit nie waar nie. My ideale pasmaat moet opreg en eerlik wees en omgee vir sy medemens. Hy moet ook mooi na homself kyk. As jy 'n rokjagter is, hou verby. Ek hou daarvan om te bederf maar ek wil ook bederf word. Ek is 'n gee-mens, nie 'n ontvang-mens nie. Lag doen baie vir die gees en laat mens gelukkig voel so ek hou van lag. Ek sal eers bietjie wil chat voor ons mekaar ontmoet, koffie drink ens. om mekaar te leer ken. Ons sal gou uitvind of ons van mekaar hou of nie.